În România există peste 230.000 de profesori în învăţământul secundar general şi alte 70.000 de profesori în şcolile cu profil tehnic. Asta deşi salariile sunt mai mici de 1.500 de lei pe lună.

Avem şi mulţi vânzători, dar şi lucrători în construcţii, deşi odată cu criza multe dintre lucrările de construcţie pentru clădirile rezidenţiale au fost sistate, din lipsa banilor. Nici în aceste domenii angajaţii nu câştigă prea bine.

Următoarele profesii râvnite de români sunt cea de medic şi cea de bodyguard. Capitala s-a şi transformat în ultimul an în „oraşul bodyguarzilor”, dacă ţinem cont că jumătate din numărul total al celor care au această meserie lucrează în Bucureşti.